"STRONTGEVEG " TUSSEN DA EN ANCYL
Onderwerp: "STRONTGEVEG " TUSSEN DA EN ANCYL Thu May 27, 2010 11:05 pm
JA...HOE LAAG KAN 'N POLITIKUS DAAL NE? NOU AL 'N FISIESE " STRONTGEVEG" - EN DIT OM LETTERLIK EN FIGUURLIK "BROWNIES" TE "SCORE!"
Plato dreig om toilette te verwyder
Kaapstad - Die toilet-oorlog tussen die Kaapse stadsraad en die ANC-jeugliga het verdiep met oor-en-weer-dreigemente wat rondgeslinger word.
Mnr. Dan Plato, burgemeester van Kaapstad, het gister bevestig ’n klag is by die Harare-polisiekantoor ingedien nadat nuwe toilethuisies wat Maandag opgerig is dieselfde dag vernietig is.
Plato voer aan lede van die ANC-jeugliga sit agter die vernietiging van dié strukture.
Al die toilethuisies van houtpilare en sinkplate wat Maandag in die Makhaza-gebied in Khayelit­sha opgerig is om die gebruikers se privaatheid te verseker, is kort daarna deur vermoedelik lede van die ANC-jeugliga afgebreek.
Die ANC-jeugliga dring daarop aan dat die toilethuisies van stene en sement gebou word.
Plato het Dinsdag op ’n raadsvergadering geëis dat die ANC voor die einde van die werkdag vandag in die openbaar sal bevestig dat die jeugliga in toom gehou sal word.
Gister het Plato selfs verder gegaan en gesê indien dié versekering nie gegee word nie, sal een van die oorblywende oplossings wees om die oop toilette te verwyder. Dit sal tot gevolg hê dat daar net een toilet vir elke vyf tot agt gesinne sal oorbly.
Plato het verduidelik dat hy self by die onderhandelings met die gemeenskap oor die oprigting van die sinkplaatstrukture betrokke was. Maandagoggend het almal, insluitend Plato, lede van die ANC-jeugliga en inwoners van Makhaza, “nog lekker gesels”. Die toerusting is met vragmotors aangery vir die oprigting van die strukture.
“Toe ons die strukture begin oprig, het dieselfde lede van die ANC-jeugliga wat deel van die vooraf-proses was, begin om die strukture af te breek.”
Mnr. Loyiso Nkohle, sekretaris van die ANC-jeugliga in die Dullah Omar-streek (Kaapstad), het gister gesê daar word ’n beroep op jong mense gedoen om “teen swak dienslewering op te tree”.
Onderwerp: Re: "STRONTGEVEG " TUSSEN DA EN ANCYL Tue Jun 01, 2010 11:03 pm
...EN DIE MAGSBEHEPTE ANC PLOETER AAN OM CHAOS TE MAAK- 'N KENTEKEN VAN HULLE GEWELDADIGE VOORTBESTAAN AS HULLE NIE HULLE SIN KRY NIE. KEN ONS DIT NIE!
Gewelddadige betogings ontwrig Kaapse verkeer
* Jeugliga wil Kaapstad "vernietig" oor toilet-twis
Die N2 is weer oop na betogers verkeer ernstig ontwrig het, maar die Baden Powell-rylaan tussen Lansdowne en Mew-weg is steeds gesluit.
Bande is aan die brand gesteek en betonblokke is oor die N2 in die rigting van die stad gegooi.
Betogers het ook klippe na motoriste gegooi, het kapt. Anneke van der Vyver, polisiewoordvoerder aan Die Burger gesê.
Die polisie in die Harare-nedersetting het reeds agt mense teen 9:00 vanoggend in hegtenis geneem vir openbare geweld, het nog 'n woordvoerder, konst. Nosiphiwo Mtengwane, gesê.
Sowat 100 inwoners van Makhaza in Khayelitsha op die Kaapse Vlakte betoog omdat die Stad Kaapstad toilette verwyder het.
Die inwoners, onder leiding van die ANC Jeugliga, het onderneem om die stad onregeerbaar te maak totdat die owerhede op hul griewe reageer. Die polisie het vroeër rubberkoeëls na die betogers gevuur.
Die polisie handhaaf 'n sterk teenwoordigheid by al drie uitgange op die N2 by Khayelitsha.
Die Stad sê die toilette sal weer opgerig word sodra inwoners die toilethuisies gebou het.
Onderwerp: Re: "STRONTGEVEG " TUSSEN DA EN ANCYL Mon Jul 05, 2010 10:18 pm
SHALL WE NOW- POLITELY THAT IS- ASK THE DA AND THE ANC THE CRUCIAL QUESTION: " WHO FLUNG THE MOST DUNG?"
Onderwerp: Re: "STRONTGEVEG " TUSSEN DA EN ANCYL